Heydər Qasımlı

Heydər İftar oğlu Qasımlı () — Azərbaycan yazıçı-dramaturqu, yüksəkixtisaslı mədəni-maarif işçisi, Yeni Azərbaycan Partiyasının və Azərbaycan Yazıçılar Birliyinin üzvü, Ağköynək mədəniyyət evinin (1968-ci ildən), Qazax Tarix-Diyarşünaslıq Muzeyinin(1983-cü ildən), Qazax Dövlət Dram Teatrının(1991-ci ildən) direktoru, "Göyəzən" qəzetinin (1995-ci ildən) baş redaktoru.

 Həyatı 
Heydər İftar oğlu Qasımlı 1942-ci ildə yanvarın 18-də Qazax rayonunun Kosalar kəndində dünyaya gəlib. 1948-ci ildə Kosalar kənd tam orta məktəbinin 1-ci sinfinə daxil olub, 1958-ci ildə həmin məktəbin 10-cu sinfini bitirmişdir. 1973-cü ildə Azərbaycan Dövlət İncəsənət İnstitutuna daxil olub, 1978-ci ildə həmin istitutu bitirərək yüksəkixtisaslı mədəni-maarif işçisi ixtisasına yiyələnmişdir. 1976-cı ildə ailə qurub, 4 övladı var. 2012-ci ildə vəfat etmişdir.

1961-ci ildən Suraxanı neft mədənlərində operator köməkçisi, operator, usta köməkçisi və usta vəzifələrində çalışıbdır. 9 sentyabr 1968-ci ildən 5 fevral 1971-ci ilədək yenidən rayona qayıtmış və Ağköynək Kənd Mədəniyyət Evinin bədii rəhbəri vəzifəsində işləmiş, 5 fevral 1971-ci ildən 30 oktyabr 1975-ci ilə kimi Mədəniyyət şöbəsi 2 nömrəli artoklubun müdiri, 1 noyabr 1975-ci ildən 1 avqust 1976-cı il tarixədək Radio verlişləri redaksiyasının redaktoru, 1983-cü ildən Qazax Tarix-Diyarşünaslıq Muzeyinin, 1989-cu ilin martından 1991-ci ilin iyulunadək Qazax Dövlət Dram Teatrının direktoru olmuşdur, 1995-ci ilin iyunundan "Göyəzən" qəzetinin redaktoru vəzifəsinə təyin edilmişdir.

 Yaradıcılığı 
Ədəbi yaradıcılığa 1960-cı ildə başlayıb. İlk hekayəsi "Ata kölgəsi" Azərbaycan gəncləri qəzetində dərc olunub. Heydər Qasımlının "Qızdərəyə gedən yol", "Çörək ətri", "Ata kölgəsi", "Kibrit qutusu", "Axtaran tapar", "Nəfsin bəlası", "Qarasaqqal" və s. kitabları nəşr olunmuşdur. Yazıçı "Gümüş kəmər","Qisas" romanlarını,"Gülnarə","Yurd yeri","Sarı ürgə","Tənha çinar","Nəfsin bəlası" povestlərini Azərbaycan ədəbiyyatına bəxş etmişdir. Ədəbiyyatımızda İsmayıl Şıxlı dan sonra Cahandar ağa kimi kişilik obrazını yaradanlardan biri də məhz Heydər Qasımlıdır. Yazıçının son illərdə qələmə aldığı "Qanlı papaq" tarixi romandır. Bu roman Azərbaycanda feodal-bəy münasibətlərinin hökm sürdüyü və onun süquta uğradığı dövrləri əhatə edir. Süjet Kürqırağı kəndlərin birində cərəyan edən canlı hadisələr üzərində qurulmuşdur. Heydər Qasımlı 1988-ci ildə "Araz" ali ədəbi və 2000-ci ildə "Nurlu qələm ustası" mükafatları laureatı olmuşdur.

 Əsərləri 
 Qızdərəyə gedən yol. Bakı: Yazıçı, 1985.
 Çörək ətri. Bakı: Gənclik, 1985.
 Ata kölgəsi. Bakı: Gənclik, 1988.
 Nəfsin bəlası. Bakı: Yazıçı, 1991.
 Kibrit qutusu.
 Axtaran tapar.
 Qarasaqqal.
 Qanlı papaq.
 Hər şeyin sonu var.

 İstinadlar 

 Xarici keçidlər 
 Heydər Qasımlının 65 illik yubileyi münasibətilə bağlı təbrik
 Heydər qasımlının 75 illik yubileyinin Qazax Tarix-Diyarşünaslıq Muzeyində qeyd olunması

Kateqoriya:Azərbaycan yazıçıları
Kateqoriya:Azərbaycanlı yazıçılar
Kateqoriya:Azərbaycan dramaturqları
Kateqoriya:Azərbaycanlı dramaturqlar
Kateqoriya:Azərbaycan qəzet redaktorları